Tontor eta leku izenak: Elantxobe, Ogoño\nDistantzia: 5,2 km. 2 ordu eta 15 mn.\nIngurunea: Itsasoari estuki lotutako herria da Elantxobe, eta berau bisitatzeko onena, Ogoñoko begiralekuetara igotzea da.\nTalaia, balea begiztatzeko\nItsasoari estuki lotuta dago Elantxobe herria, eta berau bistaratzeko, onena Ogoñoko begiralekuetara igotzea da.\nOgoñoko bi tontortxoak, ezkerrean, eta, eskuinean, Lagako hondartza. KEPA ESCUDERO HERRAN\n2011-11-11 / Kepa Escudero Herran\nHerriaren xarma berezia guztiz gozatzeko, proposamenik onena, herri gaineko behaketa lekuetara joatea da. Horretarako, autobus geltokitik abiatuko gara, aldatsean gora, zelan ez. Ehun bat metroan Ogoño adierazten duen kartel bikoitza ikusiko dugu. Eskuinetik jarraituko dugu (IM), marka zuri-gorriekin bat, ezkerrekoa itzultzeko erabiliko baitugu. Berehala eskuinera joko dugu, hormigoiari bizkarra emanez. Bista ederra izango dugu ezkerrean utzitako etxeko behatokitik.\nGorantz minutu batzuk egin ostean, burdin hesi artera sartu eta beherantz segituko dugu bide belartsuan. Txiri-txiri ekingo diogu jaitsierari, laprast ez egitearren. Hortik aurrera, gurbitzak eta arteak nagusituko zaizkigu. Tarteka eremu nahasgarria izan badaiteke ere, marka zuri-gorrien laguntzaz ez dugu aparteko zailtasunik izango bide onari eusteko.\nHasi eta 45 bat minutura aldats serio bati egingo diogu aurre. Izerdia ederto botata helduko gara zabalgune batera, non paisaiak aho zabalik utziko gaituen. Arreta handiz beheratuko gara, berriro artadian sartuta. Basotik irten eta ikurrina pintatuta daukan haitz panoramikoa zapalduko dugu. Tontorra aurrez aurre, leku egokia daukagu mokadu bat eta atsedenaldia hartzeko. Hortik aurrera, marka zuri-horiei jarraituko diegu.\nTalaia utzi eta ordu laurden batera, harriak bide eroso bihurtuta, seinalerik gabeko zutoin batera iritsiko gara (harri piloak). Ezkerreko zidorretik tontorreraino bertaraino igotzen badugu (Ogoño, 305 metro), hamar minutuan erpin geodesikoa eta buzoi biak ikusi ahalko ditugu. Bide beretik jaitsiko gara eta, behin elkargunean, ezkerretik jarraituko dugu.\nEhun bat metro aurrerago, eskuinera jo, eta minutu bian legar pistarekin bat egingo dugu. Pauso batzuk emandakoan, bide zabala albora utziko dugu, ezkerrera sartzeaz bat. Kilometro erdian errepidera irtengo gara, eskuinera eginez. Porlanean behera, bista ederrak izango ditugu hilerriraino. Ezkerrera eta behera joko dugu hor, eta hamar minutu igaro aurretik, berriro autobus geltokian izango gara. Minutu batzuk igaro ditzakegu ondoko San Nikolas Barikoa bisitatzen. Elantxoben dagoen zabalgune bakarraren gainean dago, arrantzaleen etxez inguraturik. 1803. urtean eraiki zuten, itsasgizonen kofradiari esker, eta urtero, abenduaren 6an, erromeria eta umeen jokoak izaten dira.


Portugal - Wikipedia, entziklopedia askea.\n██ Portugal ██ Europar Batasuna\neta hiri handiena Lisboa\nErrepublika konstituzional unitarioa\n- Presidentea Marcelo Rebelo de Sousa\n- Lehen ministroa António Costa\n- Erresuma 1139\n- Aitorpena 1143\n- Berrezarpena 1640\n- Errepublika 1910\n- Demokratizazioa 1974\n- EBra sartzea 1986\n- Guztira 92,212 km2 (111.)\n- Ura (%) 0,5\n- Zenbatespena (2014) 10.427.301 (83.)\n- 2011 errolda 10.562.178\n- Dentsitatea 115 bizt./km2 (97.)\nBPG (PPP) Zenbatespena (2014)\n- Guztira $281.357 bilioi (53.)\n- Per capita $27.069 (43.)\nBPG (nominala) Zenbatespena (2014)\n- Guztira $229.948 bilioi (45.)\n- Per capita $22.123\nGini (2011) 32.4\nGGI (2013) 0.822\noso altua • 41.\n- Udan (DST) WEST (UTC+1)\na. Mirandera ofizialki onartua dago Miranda do Douro udalerrian.\nb. UTC+0 Portugal penintsularrean eta Madeiran\nPortugal, izen ofiziala Portugalgo Errepublika, Europako hego-mendebaldeko estatua da, Iberiar penintsularen mendebaldean kokaturik dagoena. Iparralde eta ekialdean Espainiarekin du muga, eta mendebalde zein hegoaldean, Ozeano Atlantikoarekin. Portugal kontinentalaz gain, Portugalgo Errepublikak bi uhartedi ditu Ozeano Atlantikoan: Madeira eta Azores. 1986tik Europar Batasuneko kidea da eta 1999tik, Eurogunekoa.\nHiriburua Lisboa da eta hiri nagusiak, Porto, Vila Nova de Gaia, Braga, Amadora, Funchal eta Coimbra.\n2.2 Portugalen sorrera\n2.3 Itsas bidaia handiak\n2.4 Espainia eta Portugal koroa baten azpian: 1581-1640\n2.5 XVIII. mendea\n2.6 XIX. mendea: Portugalen gainbehera\n2.7 Lehen Errepublika: 1910-1926\n2.8 Salazar aginpidean: 1932-1970\n2.9 Krabelinen Iraultza eta Hirugarren Errepublika\n2.10 XXI. mendea\n3 Gobernua eta adminstrazioa\n3.3 Banaketa administratiboa\n3.3.1 Eskualdeak eta azpieskualdeak\n5.1 Datu nagusiak\n8.2 Hiriak eta herriak\n8.3 Gizateriaren Ondarea\n8.4 Gaztelu eta jauregiak\n8.5 Katedralak eta elizak\nSakontzeko, irakurri: «Portugalgo geografia»\nPortugalen satelite irudia.\nPortugalgo lurraldean bi alderdi nagusi daude, bai egituraz, bai klimaz, Tajo ibaiak (portugesez, Tejo) bi erditan bereiziak: Tejo ibaitik iparraldera dagoen erdia mendiez eta ibar sakonez osatua da gehienbat, eta hegoaldeko erdia, berriz, garaiera txikiko muinoez eta ordokiez. Halaber, Portugalen mendean daude Madeira eta Azores uhartediak.\nIparraldea, Galiziako mugaren eta Duero ibaiaren (portugesez Douro) arteko lurraldea, menditsua da, 1.500 m inguru garai diren mendilerroez osatua eta ibar sakonez hautsia. Douro eta Tejo ibaien artean lurraldearen batez besteko garaiera are handiagoa da: 600 m Douro Garaian eta 1.000 m Guardako goi ordokian. Ibar hondoak, ordea, itsas mailan daude ia-ia. Alderdi horretan Iberiako iparraldeko goi-ordoki zabala hedatzen da, eta alderdi batzuetan, Iberiako Erdialdeko Sistemaren mendebaldeko adarra osatzen duten mendilerroak nabarmentzen dira. Horietako batean dago, Serra da Estrelan hain zuzen ere, Portugalgo mendi garaiena, uharteetakoez landa: Torre mendia, 1.993 m.\nTejo ibaitik hegoalderako lurraldea (Alentejo) ordoki eta muinoez osatua dago. Alderdi horretan lurraldearen garaiera 400 mtik beherakoa da, ipar-ekialdeko muga inguruko San Mamed mendietan izan izan ezik (1.025 m). Hegoalde-hegoaldean, Caldeirao eta Monchique mendilerroek (900 m inguru) Algarve itsasaldeko ordokia babesten dute iparraldeko haizeetatik.\nPortugalgo itsasbazterra 845 km luze da. Iparraldeko erdian zelaia, zuzena eta hareatsua da, eta Porto hiritik hegoaldera zabalduz doa Beira lurraldean barrena. Alderdi batzuetan aintzira txikiak eratu dira. Carvoeiro lurmuturretik hegoaldera berriz hautsiagoa da. Algarveko kostako mendebalean labartsua da, eta ekialdean berriz hareatsua eta zelaia. a.\nIberiar penintsulako ibai nagusietako batzuek Portugalgo lurraldea zeharkatzen dute ura Ozeano Atlantikoan isuri baino lehen: Minho, Douro, Tejo eta Guadiana. Minho ibaiak Galizian du sorburua, eta bere ibilguaren behe aldean bi herrialdeen arteko muga egiten du. Douro ibaiak 600 metroko gainbehera du Iberiar goi-lautada eta bere ibilbideko ibar sakonaren hondoa artean. Tejo ibaia, Iberiar penintsulako handiena, mendi-zintzur luze baten bidez sartzen da Portugalera; bokaletik hurbil, Paja itsasoa deritzan estuario zabala eratzen du, eta ontziz ibil daiteke bokaletik Abrantes hiriraino. Guadiana ibaiak Espainia eta Portugalen arteko muga lerroa egiten du bi zatitan. Portugalen bertan sortzen diren ibai eta ibaiadarren artean aipagarriak dira, iparraldetik hegoaldera, Vouga, Mondego (225 km), Zezere (220 km) eta Sado (150 km) ibaiak.\nMadeira uhartedia (794 km²), sumendi-jatorrikoa eta oso menditsua da (Pico Ruivo, 1.861 m). Portugaldik 1.000 kilometrora dago. Sumendizko Azore uhartedia (2.247 km²) Iberiar penintsulatik 1.500 km ingurura dago. Klima epel hezea du. Han dago Portugalgo mendi garaiena, Ponta do Pico (2.320 m), izen bereko uhartean.\nFlora[aldatu | aldatu iturburu kodea]\nZuhaiztiek lurraldearen heren bat hartzen dute gutxi gorabehera. Itsasaldeko alderdi hareatsuetan pinudiak eta eukalipto zuhaiztiak landatu dira. Halaber, iparraldeko mendietan pinuak dira nagusi. Hegoaldea berriz landaredi mediterraneoak hartzen du: olibondoak, artea, artelatza. Mahastiak eta almendrondoak lurralde osoan daude, ipar-ekialdeko mendietan izan ezik, baina ugariagoak dira hegoaldean. Algarven, Mediterraneo motako basoa galdu den alderdietan, sastrakadi trinkoak hartu du haren tokia.\nPortugalgo klima Ozeano Atlantikoaren eraginpean dago eta, oro har, samurra da: euritsua eta epela iparraldean eta lehorra eta oso beroa hegoaldean. Ozeanoaren eragina nabarmenagoa da itsasaldean, udako beroak eta neguko hotzak samurtzen baititu. Ipar-ekialde menditsuan hotz-beroak gorabehera handiagoak ditu: udak laburrak dira eta neguan elurra eta izotza izaten da. Hegoaldera ahala, klima mediterraneoa nagusituz doa, eta Algarvek Mediterraneoko klima du bete-betean, oso uda bero eta negu epelekin. Euri askoz gehiago izaten da iparraldean hegoaldean baino. Batez beste 500 mm euri izaten dira urtean, 2.500 mm iparraldeko mendietan, eta 500 mm baino gutxiago sei-zazpi hilabetez guztiz lehorra den Algarven.\nSakontzeko, irakurri: «Portugalgo historia»\nÉvorako erromatar tenplua.\nK. a. VI. mendean Europako erdialdeko herri zeltak gaur egun Portugalgo iparraldeko erdian finkatu eta bertako biztanleekin nahastu ziren. Haien ondorengoak, lusitaniarrak, gogor borrokatu ziren erromatarren konkistari aurre egiteko, baina K. a. 61. urtean Julio Zesar (K. a. 100-K. a. 44) jeneralaren gudarosteek Lusitania mendean hartu zuten. Erromatarrek oso eragin handia izan zuten lurraldean.\nK. o. V. mendean, sueboak eta alanoak sartu ziren, baina gero bisigodoen mendean geratu ziren. 711. urtean, arabiar osteak Iberiar penintsulan lehorreratu zirenean, bisigodoen inperioa suntsitua izan zen.\nPortugalen sorrera[aldatu | aldatu iturburu kodea]\nX. menderako, Asturias eta Leongo erregeek Mondego ibaiaren iparraldeko lurraldea eskuratua zuten eta Portugalgo konderria sortu zuten, Asturias-Leongo erreinuaren agindupean. 1105ean Alfontso VI.a (1040-1109), Leon eta Gaztelako erregeak, Henrike Burgundiakoari Portugalgo konderria eman zion, ezkonsari gisa, Teresa bere alabarekin ezkondu zenean. Teresa eta Henrikeren semeak, Alfontso Henriquesek, musulmanei irabazi zien Ouriqueko guduan (1119) eta lurralde osoa bere mendean geratu zen, Algarve izan ezik. Handik gutxira, Leongo eta Gaztelako erregeetatik bereizirik, Portugalgo errege izendatu zuten: Alfontso I.a Portugalgoa (1139-1158).\nAlfontso III.ak (1248-79) musulmanak egotzi zituen Algarvetik. Fernando I.a Ederra Portugalgo erregea 1383an hil zenean ondorengotza guduak izan ziren: nobleziak Joanes I.a Gaztelako erregearekin ezkondua zegoen Fernando I.a Ederraren alaba, Beatriz, ezarri nahi izan zuen aginpidean, baina burgesiak eta nekazariek berriz Joan Avizkoaren alde egin zuten. 1385. urteko abuztuaren 14an, Joan Avizkoaren gudarosteak Gaztelako eta Portugalgo nobleziaren parte handi baten gudarosteak suntsitu zituen Aljubarrotako guduan. Hala, Portugalek burujabetasun osoa erdietsi zuen Joan I.a Handia (1358-1433) erregearen aginpidean.\nItsas bidaia handiak[aldatu | aldatu iturburu kodea]\nAljubarrotako guduak nobleziaren gainbehera eta burgesia eragile baten gorakada ekarri zituen. Joanes I.a erregearen semeak, Henrike Nabigatzailea printzeak, europarren konkistei eta mundu berri baten antolakuntzari bide eman zioten itsas bidaia handiak eragin zituen Atlantikoan. 1415. urtean portugaldarrek Ceuta konkistatu zuten. 1419an Madeira uhartedia aurkitu eta hartu zuten, 1427an Azoreetara iritsi ziren, eta 1456an Cabo Verdera.\nVasco da Gamaren helduera Calecutera, 1498ko maiatzaren 20an .\nJoanes II.a (1481-1495) eta Manuel I.a (1495-1521) erregeen aginpidean, Iparraldeko Afrikako lurraldeak konkistatzeari utzirik, portugaldar itsasgizonak, salerosleek nahi bezala, Indiarako bidea aurkitzen saiatu ziren Hegoaldeko Afrikatik barrena. 1488an Bartolomeu Dias itsasgizonak "Ekaitzen lurmuturra" (gaur egungo Esperantza Oneko lurmuturra) inguratu zuen, eta hamar urte geroago, Vasco de Gama Indiara iritsi zen.\n1500. urtean, Pedro Alvares Cabral Brasilera iritsi zen. 1506an Ormuz hartu zuten; 1510ean, Goa;1511n, Malaka; 1518an, Zeilan; 1543an, Japoniara iritsi ziren; eta 1557an, Macaura. XVI. mendearen erdialderako Portugalek Europako beste edozein herrialdek baino lurralde gehiago hartuak zituen Afrikan, Ozeano Atlantiko zein Indiako ozeano aldeko kostaldeetan, Indian, Asiako hego-ekialdeko uhartedietan, Txinan eta Japonian. Ekialdeko Indiarekiko merkataritza, espezien salerosketan oinarritu zena, oso onuragarria izan zen Portugalentzat.\nEspainia eta Portugal koroa baten azpian: 1581-1640[aldatu | aldatu iturburu kodea]\nSebastian erregeak (1557-1578) Afrika iparraldearen konkista hasi zuen berriz ere, baina mairuek Ksar el-Kebirreko guduan hil zuten. Ondorengorik ez zuenez, Filipe II.a Espainiako erregeak Portugalgo koroa beretzat eskatu zuen. Berriz ere herria bitan zatitu zen: noblezia Espainiako erregearen alde eta herria Antonio, Cratoko priorearen alde agertu ziren. Espainiako gudarosteak erraz menderatu zituen aurkariak, eta 1581ean Filipe II.a Portugalgo errege izendatu zuten Tomarreko gorteetan, Filipe I.a Portugalgoa izenarekin.\nBatasunak 60 urte iraun zuen, eta denbora horretan hasi zuen Portugalek gainbehera, herbeheretar eta ingeles gero eta indartsuagoen aurkako lehian. Holandak eta Ingalaterrak Portugalen koloniei eraso egin zieten, merkataritza eragotzi zioten, eta Brasilgo kostaldearen parte bat kendu zioten. 1640ean, Katalunian Segalarien Gerra zela eta, erregeak Portugali laguntza eskatu zionean portugaldarrek uko egin zioten eskaera hura betetzeari. Hala, noblezia eta burgesia, Bragantzako dukearen gidaritzapean bat eginik, Espainiaren aurka matxinatu ziren. Abenduaren 15ean Bragantzako dukea Portugalgo errege izendatu zuten: Joanes IV.a (1640-1656). Filipe IV.a Espainiakoak, ahaleginak ahalegin, ez zuen galdutako lurraldea berriro irabazterik izan. 1668an Espainiak Portugalen burujabetasuna ezagutu zuen.\nPombalgo markesa, 1755eko lurrikararen ondoren berreraikitutako Lisboa erakusten.\nXVII. mendearen erdialdetik aurrera Portugalen nagusitasuna Asian desegin egin zen, hango herrien suspertzearen eta, batez ere, herbeheretar gero eta indartsuagoen erasoen aurrean. Hala, Portugalen eta ekialdeko Indien arteko merkataritza harremanak ahulduz joan ziren. Aitzitik, Brasilek gero eta garrantzi handiagoa izan zuen Portugalgo ekonomiarentzat. Brasilgo azukre, urre eta diamanteen salerosketari esker Portugalek urte oparoak izan zituen berriz ere. Nolanahi ere, Portugalen ekonomiak ez zuen hobekuntza nabarmenik izan, oparotasun hura ez baitzen herriaren modernizazioa bideratzeko erabili.\nHalaber, Portugalen ahalmen militarra urria zen, eta bere burujabetasuna eta koloniak gordetzeko Ingalaterra lotu zitzaion politikan eta ekonomian. Josef I.a erregearen agintaldian (1750-1777) Pombalgo markesa gailendu zen. Erregeak esku handia eman zion Pombali eta hark despotismo ilustratuaren politika bideratu zuen Portugalen. Pombalek Elizaren ahalmena mugatu zuen, erregearen aurka zegoen nobleziari aurre egin zion, 1755eko lurrikarak suntsitutako Lisboa berriro eraikiarazi zuen, jesuitak kanporatu zituen (1759), erreformak bideratu zituen gudarostean eta hezkuntzan.\n1792an Maria I.a erreginak (1777-1816) bere kargua utzi zuen adimen eritasun baten kariaz, eta haren seme Joanesek bete zuen erreginaren tokia 1816an errege egin zuten arte.\nXIX. mendea: Portugalen gainbehera[aldatu | aldatu iturburu kodea]\nPortugalek ez zuen, Europako beste herrialde batzuek bezala, Frantziak Ingalaterrako ekonomia suntsitzeko hari ezarritako blokeoaren politika betetzen. Hortaz, Napoleonek, Espainiarekin Portugalen partiketa hitzartu ondoren, Portugal konkistatzea erabaki zuen. 1807an frantses gudarosteak, Junot mariskalaren gidaritzapean, Espainian barrena Portugalen sartu ziren. Portugalgo errege-familia eta gorte osoa Lisboan itsasoratu eta, Ingalaterrako itsas gudarostearen babesean, Brasila ihes egin zuten. Portugaldarrak eta espainiarrak frantsesen kontra matxinatu ziren. Handik gutxira, Ingalaterrako Wellington dukeak frantsesei hiru gudutan irabazi ondoren Portugaletik kanpora egotzi zituen.\n1820an, matxinada militar baten ondorioz liberalismoa nagusitu zitzaion absolutismoari. Joanes VI.ak 1821ean itzuli zen Portugalera eta konstituzio liberal bat onartu behar izan zuen. Brasil Joanesen seme Petriren agindupean geratu zen. Petri I.ak Brasilen burujabetasuna aldarrikatu zuen 1822ko irailaren 7an eta bere burua enperadore izendatu zuen. Portugalek 1825. urtean ezagutu zuen Brasilen burujabetasuna.\nJoanes VI.a 1826an hil ondoren, XIX. mende osoan zehar, liberalen eta absolutisten arteko borrokak izan ziren, ekonomiaren krisi larri batekin batera. Petri V.a (1853-1861) eta Luis I.a (1861-1889) erregeen aginpidean Portugalgo alderdi politiko nagusiek txandaka gobernatu zuten, eta istiluak, zertxobait bederen, baretu ziren. Karlos I.aren agintaldian (1889-1908) errepublikaren aldekoek gero eta indar handiagoa hartu zuten. 1908ko otsailaren lehenean errepublikazale batzuek Karlos erregea eta haren ondorengoa, Luis Filipe, hil zituzten atentatu batean. Manuel II.a izendatu zuten errege (1908-1910).\n1910eko urriaren 5eko martxa errepublikazalea.\nLehen Errepublika: 1910-1926[aldatu | aldatu iturburu kodea]\n1910. urteko hauteskundeetan errepublikazaleak atera ziren garaile Lisboan eta Porton. Urriaren 4an iraultza hasi zen eta Manuel II.a Britainia Handira erbesteratu zen. 1911n errepublika konstituzioa onartu zen. Hala ere, ezegonkortasuna zen nagusi Portugalgo ekonomian zein gizartean. Portugalek 50.000 soldaduz osatutako gudaroste batekin parte hartu zuen Lehen Mundu Gerran. Ekonomiaren egoerak okerrera egin zuen, baina herrialdeak bere koloniak gorde ahal izan zituen. 1926an, Manuel Gomes da Costa jeneralak estatu kolpea jo eta errepublika desegin zuen.\nSalazar aginpidean: 1932-1970[aldatu | aldatu iturburu kodea]\n1926ko estatu kolpearen ostean, ia 50 urtean Portugalek ez zuen demokraziarik izan. Estatu kolpetik hilabete gutxira, Óscar Carmona jeneralak hartu zuen aginpidea. 1928an, lehendakari izendatu zuten eta karguari eutsi zion, 1951n hil zen arte. Carmonak Portugalgo finantza arazoak konpondu nahi zituen. Hala, esku handia eman zion António de Oliveira Salazar, Coimbrako unibertsitateko ekonomia irakasleari. Harrezkero, Salazar Portugalgo agintari nagusia izan zen. 1932tik aurrera finantza ministro eta lehen ministro izan zen, eta gerra eta kanpo arazoetako ministro 1936tik 1947ra.\nSalazarrek konstituzio berri bat eginarazi zuen, 1911. urtekoaren ordez, eta korporatibismoan oinarritu zuen bere politika, Italiako faxismoaren eraginpean. Salazarrek bat egin zuen Franco diktadorearekin Espainiako Gerra Zibilean, eta Bigarren Mundu Gerran Azore uharteak utzi zizkien Britainia Handiko eta Estatu Batuetako gerra-hegazkinei.\nBien bitartean, Portugalen kolonietan burujabetasunaren aldeko higikundeak hasi ziren, gobernuak gogor zapaldu zituenak. Indiak Goa, Daman eta Diu hartu zituen 1961ean eta Afrikan, berriz, Angolan eta Mozambiken, gerrilla gerrak hasi ziren. 1968an, Salazar ezindurik, Marcelo Caetanok hartu zuen haren tokia. Caetano Portugalgo sistema politiko ekonomikoa biguntzen ahalegindu zen. 1970etik aurrera Portugalek ez zuen kolonietako gerra gogor luze hari eusteko bitartekorik ez ahalmenik, eta krisi latz batean murgildua geratu zen.\nKrabelinen Iraultza eta Hirugarren Errepublika[aldatu | aldatu iturburu kodea]\nSakontzeko, irakurri: «Krabelinen Iraultza»\n1974ko apirilaren 25ean, ofizial gazte batzuek osatutako talde bat gobernuaren aurka matxinatu zen eta Junta de Salvação Nacional batzordea sortu, António de Spínola jeneralaren ardurapean. Batzorde hark oinarrizko eskubideak eta demokrazia ekarri zituen Portugalera. 1975ko apirilaren 25ean, Legebiltzarrerako lehendabiziko hauteskunde libreak egin ziren Portugalen. Alderdi sozialista, zentro-ezkerrekoa eta Herri Alderdi Demokratikoa (zentro-eskuinekoa) atera ziren garaile. 1976an, konstituzio berria onartu zen. Mario Soares sozialistak gobernua osatu zuen eta António Ramalho Eanes jenerala izendatu zuten errepublikaren lehendakari. Bestalde, Angolak eta Mozambikek burujabetasuna lortu zuten.\n1982an, konstituzioa berritu egin zen: lehendakariaren ahala murriztu zen eta gudarosteari demokrazia bideratzeko ardura kendu zitzaion. Hurrengo urtean, Alderdi Sozialistak irabazi zituen hauteskundeak eta Mario Soares hautatu zuten berriro gobernu buru. 1985ean, Aníbal Cavaco Silva sozialdemokratak hartu zuen Soaresen tokia. 1986an, ezkerraren laguntzarekin, Soares errepublikako lehendakari aukeratu zuten. Urte berean, Portugal Europar Batasunean sartu zen. Cavaco Silvaren aginpidean Portugalgo ekonomiak aurrerapen handia egin zuen. 1991. urteko hauteskundeetan, Mario Soares lehendakari sozialista atera zen irabazle eta urte hartako hauteskunde orokorretan sozialdemokratek lortu zuten, berriro ere, gehiengoa. Soaresek, beraz, bi agintaldiz iraun zuen lehendakaritzan eta etengabeko agintari aldaketa eten izanak egonkortasuna eman zion Portugalgo politikari. Soaresen agintaldiaren ezaugarri nagusiak ekonomiaren liberalizazioa eta Europako integraziora begirako politikak aurrera eraman izana dira. Ahalegin horretan aipagarriak izan ziren Cavaco Silva Lehen Ministroaren ekimenak, baina askoren iritziz zorrotzegi jokatu zuen eta zegokiona baino eskumen handiagoa bereganatu zuen.\nSozialdemokraten politikaren emaitzetan azpimarratzekoak dira 1986. urtean Portugal Europar Batasunean sartu izana, 1992ko lehen sei hilabetekoan Portugalek lortu izana Europar Batasunaren lehendakaritza eta urte bereko apirilean ezkutua Europako Diru Sisteman sartu izana. Abenduan, bestalde, Portugalek Maastrichteko Ituna berretsi zuen. Portugal Europar Batasunean sartu zenez gero, eta Europatik iristen ziren laguntzei esker bereziki, aurrerapen handiak egin ziren ekonomian, baina ekonomia hobetzearekin batera gizarteko giroa nahastu egin zen bitarte hartan, zenbait berrikuntza (pribatizazioak, ekonomia politika berria), Europako merkatu batuaren eskakizunak eta haren aurreko kezkak zirela eta. Horrela, ikasleen manifestazioak izan ziren hezkuntza sistemaren kontra, zerbitzuetako langileen protestak soldata igotzeko eskatuz, medikuen greba osasun zerbitzu batzuen pribatizazioaren kontra... Azkenik, 1995. urtean, hamar urtez zentro-eskuineko Alderdi Sozial Demokrata agintean egon ondoren, Alderdi Sozialistak irabazi zituen legebiltzarrerako hauteskundeak. Osasunaren eta hezkuntzaren alorrean sortu ziren gorabeherekin kezkatuta zeuden hautesleen botoari esker lortu zuen garaipena. António Guterres izendatu zuten lehen ministro, eta, 1996. urteko hauteskundeak irabazi ondoren, Jorge Sampaio sozialistak eskuratu zuen errepublikako lehendakari kargua. Harrezkero, sozialistek ordu arte sozialdemokratek egindako bideari jarraitu zioten, oro har, Europara begirako politika eginez eta pribatizazioak aurrera eramanez, baina osasungintzan, hezkuntzan eta gizartean gastuak igotzea lortu zuten.\nNazioarteko politikari dagokionez, 1999an Macau Txinaren esku uzteko hitzarmena sinatu zuen Portugalek, eta istiluak izan zituen Indonesiarekin, Ekialdeko Timorren burujabetasuna zela eta (Indonesiak Timor Ekialdekoa okupatu eta autodeterminazio eskubidea ukatu ziolarik).\n2001eko hauteskundeetan Sampaiok berretsi egin zuen kargua eta oso erraz irabazi zituen hauteskundeak. Hurrengo urtean, ordea, aurreratu egin behar izan zituen hauteskundeak, batetik alderdi ekonomikoan egindako aurrerakuntza eskasen ondorioz, eta bestetik, alderdi sozialistaren kontra etengabeak zirelako korrupzio salaketak. 2002ko hauteskundeetan José Manuel Durão Barroso hautagai sozialdemokratak irabazi zituen hauteskundeak, eta gobernu koalizioa osatu zuen eskuinekoekin. Besteak beste, gastu publikoa gutxitu egingo zuela eta estatuko zenbait zerbitzu pribatizatu egingo zituela agindu zuen, osasuna barne. 2004. urtean Durão Barrosok lehen ministro kargua utzi eta Europar Batzordeko lehendakari bihurtu zen. Horrek ezegonkortasun politiko handia eragin zuen, eta ondorioz, Sampaiok parlamentua desegin eta hauteskundeetarako deia egin zuen. Alderdi Sozialistak irabazi zuen eta José Sócrates izendatu zuen lehen ministro. 2006ko hauteskundeetan, berriz, eskuin-erdialdeko Aníbal Cavaco Silva hautagaiak irabazi zituen hauteskundeak, baina lehendakari berriak gobernu sozialistarekin lankidetzan jarduteko asmoa azaldu zuen.\nGobernua eta adminstrazioa[aldatu | aldatu iturburu kodea]\nPortugal errepublika bat da. 1976an idatzi zen egun indarrean den konstituzioa eta 1997an berridatzi zen. Errepublikako lehendakaria bost urtez behin aukeratzen da; bera da estatuburua, aginpide betearazlearen buruzagia eta hark izendatzen du lehen ministroa, herrialdearen administrazio buruaren zereginak betetzen dituen karguduna. Lehen ministroak kontseilu ministroaren laguntzarekin agintzen du. Aginpide legegilea legebiltzarraren esku dago, eta haren onespena behar du gobernuak bere jardueran aurrera egiteko.\nLurralde banaketari dagokionez, Portugal 18 barrutiz osatutako 11 probintziatan dago banatua. Azore eta Madeira uhartediek, bestalde, autonomia dute, eta zeinek bere erakunde legegile eta betearazleak ditu. Azkenik, Macau (Txinako hegoaldeko kostaldeko lurraldea) 1999. urte amaiera arte Portugalen kolonia izan zen, baina Txinako Herri Errepublikarekin lorturiko hitzarmen batek agintzen zuen bezala, Txinaren esku geratu zen.\nGobernu-mota: Alderdi anitzeko errepublika. Ganbara legegile bakarra (230 kiderekin).\nGobernuburua: Lehen ministroa.\nPortugalgo parlamentuan (Errepublikako Asanblea), ondoko alderdi politikoek dute ordezkaritza:\nAlderdia 2002ko hauteskundeak 2005eko hauteskundeak 2009ko hauteskundeak 2011ko hauteskundeak\nBloco de Esquerda BE (Ezkerreko Blokea) 3 8 16 8\nPartido Comunista Português PCP 10 12 13 14\nPartido Ecologista "Os Verdes" PEV (Alderdi Ekologista-"Berdeak") 2 2 2 2\nPartido Socialista PS 96 121 97 74\nPartido Social Democrata PSD 105 75 81 108\nCentro Democrático Social / Partido Popular PP 14 12 21 24\nSakontzeko, irakurri: «Portugalen banaketa administratiboa»\nEskualdeak eta azpieskualdeak[aldatu | aldatu iturburu kodea]\nHerrialdea bost eskualde edo eskualde handitan banatuta dago, eta horietako bakoitza azpieskualdetan. Bi eskualde autonomo ere baditu Portugalek, (Açores eta Madeira). Menpeko lurralde 1 izan zuen, Makau, baina 1999tik aurrera Txinaren lurraldea da.\n1 Iparraldeko eskualdea Porto\n2 Erdialdeko eskualdea Coimbra\n3 Lisboa Lisboa\n4 Alentejo Évora\n5 Algarbe Faro\n6 Madeira Funchal\n7 Azoreak Ponta Delgada\nBestela, 18 barrutitan ere banatzen da:\nPortugalgo biztanleen artean etnia batasun handia dago, biztanle gehien-gehienak portugaldarrak baitira, eta horrenbestez, Portugal da munduko herrialderik homogeneoetako bat hizkuntzari, erlijioari eta kulturari dagokionez. 1990eko hamarraldia arte herrialde aski atzeratua zen, eta hori nabarmentzen zen, besteak beste, demografiari buruzko datuetan, baina azken urteotan zenbait aldaketa eta hobekuntza gertatu dira, eta ari da pixkanaka Europako neurrietara hurbiltzen, adibidez haurren heriotza tasari dagokionez (mila jaiotzako 80 heriotzatik 9ra jaitsi da), familien neurriari dagokionez, bizi itxaropenari dagokionez, etab. Portugalgo biztanleen bizi itxaropena 75 urtekoa zen batez beste 1996an. Garai batean jaiotza tasa oso altua zuen arren, gaur egun biztanle kopuruaren hazkundea negatiboa da, % 0,13koa 1999. urterako aurreikuspenen arabera.\nPortugalgo biztanleen urbanizazio tasa oso bizkor ari da igotzen (% 60ra igo da), nahiz eta oraindik ez den Europako beste zenbait herrialdetakoa bezain handia. Eta biztanleen banaketari dagokionez, Portugalgo alderdi jendetsuenak erdialdeko eta iparraldeko kostaldeak dira; biztanleen % 70 bizi da inguru horietan gutxi gorabehera.\nOsasun eta hezkuntza mailari dagokionez, herrialde garatuen saileko herrialdea da (Nazio Batuek 1994rako prestaturiko txostenaren arabera), baina Europar Batasuneko atzeratuena da oraindik. 1998an legebiltzarrak abortua legeztatu zuen; ordu arte urtean ezkutuko 16.000 abortu egiten zirela diote zenbait iturritatik bildutako datuek.\nTalde etniko nagusiak: % 99.5 portugaldar; % 0.2 caboverdetar, % 0.1 brasildar, % 0.2 beste.\nBiztanleen banaketa: % 34.8 hiritar, % 65.2 landatar.\nUrteko hazkunde-tasa: 0.8/1.000 (1993).\nUgaltze-tasa: 1.6/1.000 (1993).\nHeriotza-tasa: 10.7/1.000 (1993). Haurrena: 10/1.000 (1990-1995).\nBizi-itxaropena: 70.8 urte gizonezkoengan eta 78 urte emakumezkoengan (1994).\nAnalfabetismo-maila: % 13.2.\nErlijioak: % 94.5 katoliko, % 3.8 sinesgabe, % 0.6 protestante, % 0.1 judu, % 0.1 musulman\nBiztanleen banaketa adin-tarteka'\n>15 urte: % 22.7\n15-29 urte: % 24.6\n30-44 urte: %1 8.8\n45-59 urte: % 16.5\n60-74 urte: % 12.6\n>74 urte: % 4.8\nPortugesa herrialdeko hizkuntza ofiziala da lurralde osoan. Halaber, mirandera ofiziala da ere bai Miranda do Douro/Miranda I Douro ko kontzejuan (Bragançako barrutia).\nSakontzeko, irakurri: «Portugalgo hirien zerrenda populazioaren arabera»\nBi metropoli eremu nagusi ditu Portugalek. Datuak 2011eko erroldan adierazitakoak dira.\nLisboa (2.815.851 biztanle)\nPorto Handia (1.762.524 biztanle)\nUdalerriei dagokienez, concelho izena hartzen dute eta freguesia edo parrokiatan banatuta daude. Hauexek dira hiri eta udalerri portugaldar nagusiak, 2011eko erroldaren arabera:\n1 Lisboa 545.245 Lisboa 11 Oeiras 172.063 Lisboa\n2 Sintra 377.249 Lisboa 12 Gondomar 168.205 Iparraldea\n3 Vila Nova de Gaia 302.092 Iparraldea 13 Guimarães 158.108 Iparraldea\n4 Porto 237.559 Iparraldea 14 Seixal 157.981 Lisboa\n5 Loures 205.577 Lisboa 15 Odivelas 143.755 Lisboa\n6 Cascais 205.117 Lisboa 16 Coimbra 143.052 Erdialdea\n7 Braga 181.819 Iparraldea 17 Santa Maria da Feira 139.393 Iparraldea\n8 Amadora 175.558 Lisboa 18 Vila Franca de Xira 136.510 Lisboa\n9 Matosinhos 174.931 Iparraldea 19 Setúbal 135.125 Lisboa\n10 Almada 173.298 Lisboa 20 Maia 135.049 Iparraldea\nLisboa ondoko Oeiras hirian dagoen enpresen gunea.\n1990. urtea arte Europako herrialde pobreenetakoa izan zen Portugal, baina azken urteotan hazkunde handia izan du bertako ekonomiak, batez ere Europar Batasunaren aldetik jasotako laguntzari esker, nahiz eta bera den, Greziarekin batera, Europar Batasuneko herrialderik atzeratuena. Dena dela, Europako herrialde guztietan Portugal da hazkunde handiena izan duena (% 4,5 batez beste azken urteotan), eta ekonomiaren hazkundearekin batera aipagarria da azken urteotako interes tasen jaitsiera eta langabezia tasaren murrizketa; badira, hala ere, zenbait datu ez hain pozgarri, Europako herrialdeen batez bestekoa baino biztanleko nazio produktu gordin apalagoa izatea, adibidez. 1998. urtean Europar Diru Batasunean sartzeko mailara iritsi zen Portugalek, eta Europar Diru Batasunean sartu zen 1999an. 1998ko inflazio tasa % 2,8koa izan zen (aurreko urteetan % 7ra iritsi zen), txiki samarra, Europako gainerako kide gehienena baino garaiagoa, halere.\nZerbitzuen alorrak ematen du Portugalgo barne produktu gordinaren parterik handiena, eta hura da langile gehien hartzen dituen jarduera (barne produktu gordinaren % 60 eta langileen % 56, 1998an); hurrengo jarduera aipagarriena industria da (oihalgintza eta ehungintza, arrain kontserba, ardogintza, larrugintza), azken urteetan nahiko modernizatu dena. Nekazaritza ere egiten da (patata, mahatsondoak, olibondoak, garia, artoa) baina ekoizpena urria da, urriena Europako herrialdeen artean, eta ez ditu biztanleriaren beharrizanak asetzen, nahiz eta zenbait aurrerapen egin diren alor horren modernizazioaren bidetik. Munduko artelazki ekoizle handiena da. Eta garrantzizko jarduera da, halaber, arrantza, batez ere sardinarena, bakailaoarena eta itsaskiena.\nTejo ibaiaren gaineko Vasco da Gama zubia, Europako luzeena.\nDatu nagusiak[aldatu | aldatu iturburu kodea]\nInportatutako produktu nagusiak:\nMakineria eta garraio-ekipamendua: %35.7.\nJanari eta abereak: %13.8.\nEsportatutako produktu nagusiak:\nEhungintzako produktuak: %28.4.\nMakineria eta garraio-ekipamendua: %21.3.\nArdoa: 8.5 miloi hl.\nGaria: 605.000 miloi tona.\nArrainak: 293.000 tona.\nKortxoa: 103.000 tona.\nOliba olioa: 35.000 tona.\nArdi-azienda: 5.2 miloi buru.\nBehi-azienda: 1.1 miloi buru.\nFernando Pessoaren estatua, Lisboan.\nHistorian zehar Portugalgo kulturak beste herri eta kultura batzuetako eragina izan du. Erromatarren arkitekturaren aztarnak daude adibidez Evoran, eta arabiarren hiri antolaketa ikus daiteke Algarveko herri batzuetan. Halaber, estilo erromanikoko elizak daude toki askotan (Bragako eta Lisboako elizak, adibidez, baita gotikokoak ere.\nXV. mendearen bukaeratik XVI.aren erdialdera arte Portugalgo bertako apaindura mota bat nagusitu zen: Manueldar estiloa (izen hori Manuel I.a erregearen omenez duena). Manueldar estiloak gotiko estiloko eraikuntzak apaindura oparo deigarriez hornitu zituen, itsasoko gaiak erabiliz: itsas landareak, sareak, oskolak, belak. Estilo horretakoak dira, adibidez, Belémgo dorrea, Lisboan, eta Batalhako monasterioa.\nXVII. mendeko eta geroko etxe-aurrealde askoren ezaugarri nagusia, berriz, azuleju zuri-urdinez apainduak izatea da.\nSakontzeko, irakurri: «Portugesezko literatura»\nLiteraturan, Luís de Camões (1524-1580) Portugalgo Pizkundeko olerkari epikoa gailendu zen XVI. mendean. Haren Os Lusiadas (1572, "Lusoren ondorengoak" edo "Portugaldarrak") Portugalgo poema nazional bihurtu zen. Prosazko literatura XIX. mendean sendotu zen, Jose María Eça de Queirós (1845-1900) eleberrigile errealistarekin.\nPortugalgo XX. mendeko literatura Fernando Pessoa (1888-1935) olerkari modernistaren eragin eta itzalpean egon da. Aipagarriak dira, beste idazle batzuen artean, Miguel Torga, [[Sophia de Mello Breyner Andresen]] , José Saramago eta Eugenio de Andrade poeta.\nMargolaritza[aldatu | aldatu iturburu kodea]\nXV. mendean Nuño Gonçalves margolariak Portugalgo margolaritzaren gailurra jo zuen, eta XX. mendean Maria Helena Vieira da Silva gailendu da.\nSakontzeko, irakurri: «Portugalgo musika»\nFadoa da herrialdeko berezko musika mota nagusi eta ezagunena. Fadista klasikoen artean, Amalia Rodrigues abeslaria dugu ezagunenetarikoa. Bestalde, abeslari gazte ditugu Mariza, Misia eta Cristina Branco, besteak beste, eta taldeei dagokienez Madredeus nabarmentzekoa da. Herri musika eta fadoaren ordezkariak ditugu Carlos do Carmo, Herminia Silva, Dulce Pontes, José Afonso, Paco Bandeira, Paulo de Carvalho, José Cid, Lenita Gentil eta Tonicha.\nSakontzeko, irakurri: «Portugalgo zinema»\nAipatzekoak dira zinema arloan Manoel de Oliveira zuzendaria eta Laura Alves, Beatriz Costa eta Maria de Medeiros aktoreak, beste batzuen artean.\nPortugalgo kirol nagusia futbola da. Talde nagusiak Lisboako SL Benfica eta Sporting Clube de Portugal, eta Portoko FC Porto dira. Herrialdeko liga eta kopa ia guztiak irabazi dituzte hiruren artean baina nazioarteko tituluak ere eskuratu dituzte, Europako Kopak eta Kontinente artekoak besteak beste.\nFutbolari handiak ere izan dira, Eusébio, Luís Figo eta Cristiano Ronaldo dira ipatzeko batzuk. Portugalgo selekzioak ere indartsua da. Txapeldun ordea izan zen Portugalgo Eurokopan eta hirugarrena 1966ko Munduko Futbol Txapelketan.\nPatin-hockeyak ere zaletu asko ditu. Talde nagusiak futbol taldeetako hockey atalak dira. Selekzio mailan munduko talde indartsuenetakoa da, munduko txapelketa 15 aldiz eta Europakoa 20 aldiz irabazi baititu.\nJornal de Noticias; "Diario de Noticias" egunkari irakurrienetarikoa da.\nRossioko tren geltokia.\nDona Maria II Antzoki Nazionala.\nApirilak 25 zubia.\nSanta Justa igogailua.\nAlto Douroko mahastiak.\nAngra do Heroísmo (Azoreak).\nKristoren Ordenaren komentua (Tomar).\nSintrako paisaia kulturala.\nElvasko muga garnizoi-hiria eta gotorlekuak.\nÉvorako erdigune historikoa.\nGuimarãesko erdigune historikoa.\nPortoko erdigune historikoa.\nPico uharteko mahastizaintzaren paisaia.\nJeronimotarren monasterioa (Belem).\nCoa Harana eta Siega Verdeko labar-arte guneak.\nGaztelu eta jauregiak[aldatu | aldatu iturburu kodea]\nMafrako jauregi nazionala.\nMairuen gaztelua (Sintra).\nKatedralak eta elizak[aldatu | aldatu iturburu kodea]\nCoimbrako katedral berria.\nSetúbalgo Jesusen monasterioa.\nTorre dos Clérigos (Porto).\nPeneda-Gerêsko Parke Nazionala.\nRia Formosa aintzira.\nSan Bizente lurmuturra.\nDona Ana hondartza, Algarven.\nPonta do Pico (Azoreak).\nPico Ruivo (Madeira).\n“Munduko Atlasa”. Klaudio Harluxet Fundazioa, Donostia, 1997.\n↑ Tucker, Spencer C. (2009) A Global Chronology of Conflict: From the Ancient World to the Modern Middle East ISBN 978-185109-672-5.\nWikimedia Commonsen badira fitxategi gehiago, gai hau dutenak: Portugal\n(Portugesez)(Ingelesez) Portugalgo Gobernuaren webgunea\nOrriaren azken aldaketa: 13 urria 2019, 21:31.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Potentzia-sistemak (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Potentzia-sistemak (Modulua) Generoa / Forma: Curriculumeko baliabideak\nAutomatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...


Argentina eta Uruguaiko Euskal Diasporaren Eztabaida Gunetik afixe hau helarazi digute, datorren larunbaterako, Aberri Egun bezperarako, Buenos Airesen egin duten deialdiaz\nDatorren igandean Aberri Eguna dela eta, FEVAk, Argentinako Euskal Erakundeen Federazioak, mezu bat bidali die bazkide dituen euskal etxe eta elkarteei, egun honen garrantzia gogoratuz eta "ezinbesteko egun"tzat joz "nor garen adierazi eta geure euskal izatearen lekukotasuna eman dezagun". Oharrak segitzen du esanez: "guztiei opa dizuegu elkarrekin topo egiteko Aberri Egun bat, geure sentipena suspertuko duena, ikurriñak geure nortasunaren adierazle". Oharrak beste testu bat ere atxikitzen du, data honen datu historiko batzuk ematen dituena, eskatuz euskal etxe bakoitzak bere inguruko komunikabideetan bana dezala igandea baino lehen. Datozen lerroetan testu horren berri ekarri dugu, esan nahi baita Cesar Arrondok FEVAren eskariz egin duen testu horren laburpena.\nBuenos Aires, Argentina. Testuak "Aberri Eguna (Día de la Patria de los Vascos)" dakar izenburu eta Argentinan, abertzaleenen aldetik ere ohi den moduan, gaztelania hutsean dator. Laburbildurik, Aberri Egunaren ospakizuna Argentinako Maiatzaren 9a edo Uztailaren 9aren ospakizun abertzaleekin alderatzen du, ondoren noiz eta nola sortu zen ekartzeko gogora. Primo de Riveraren diktadura aipatzen du eta 1930a, Eusko Alderdi Jeltzalea (EAJ-PNV), eta Eusko Abertzale Ekintzaren (EAE-ANV) abiatzea, Bigarren Errepublikaren garaian.\nGogoratzen du lehenengo Aberri Eguna Luis Arana Goirik, Sabinoren anaiak, 1932ko Berpizkunde Iganderako deitu zuela. Arrazoien artean, Arana Goiri anaiek karlismoa utzi eta abertzaletasunaren ildora eramango zituzten elkarrekiko solasak izan zirenetik 50 urte pasa izana aipatzen du. Baita ere Irlandako Bazkoko Matxinada erreferentziatzat hartu izana, Bretainia Handiatik independentzia lortzeko.\n"Ildo horretan, euskal abertzaleek gogora ekartzen dute Nazioari dagozkion eskubideenbaieztapen bakezale eta kolektiboa, baita ere Euskal Herriaren lurralde batasuna, adieraziz gainera helburu hauengatik eta Euskal Herriaren autodeterminazioarengatik borrokan segitzeko borondate apurezina", dio.\nOndoren, lehenengo Aberri Eguna Bilbon izan zela dakar gogora, 1932ko martxoaren 27an, kaleak jendez eta ikurrinez beterik; hurrengo urtean, Donostian; 1934an Gasteizen eta urtebete beranduago Iruñean. Ondotik "denok ezagutzen ditugun zirkunstantzia politikoak medio" urte askotan ezin izan zen ospatu, 1963an gazte talde batek Itsasun ospatzera, Iparraldean, deitu zuen arte.\nAurten, Euskal Herrian, deialdi nagusia apirilaren 4ean Irun-Hendaian izango dela, esaten du, nahiz eta beste hainbat deialdi ere badiren. "Diasporatik, euskal etxe guztiak gonbidatzen ditugu egunaren zerbait oroigarria, festa edo deialdiren bat egin dezaten, Aberri Egun hau jai herrikoia eta gogoetarako aukera izan dadin, alderdi abertzaleen artean hain beharrezkoa den batasuna lortzearren, Nazio bat garen uste irmoa eta autodeterminazio eskubidea dagokigula oinarri".\nTestua Cesar Arrondok sinatzen du, FEVArentzat propio egina dela argituz.\nMadrileko Euskal Etxeak Aberri Egunarekin bat egin zuen, musikak eta lagunarteko giroak jantzitako bazkariarekin\nAberri Egunak oihartzunik izan zuen Mexiko hiriburuan, Cancunen eta Celayan egin ziren ospakizunetan


Hiragana - Wikipedia, entziklopedia askea.\nHiragana (平仮名) silabategi bat da, katakana eta kanji-rekin batera berezko japoniar idazkera-sistema osatzen duena. Batzuetan rōmaji edo latindar alfabetorako transkribapena ere erabiltzen da. Hiragana eta katakana kana-sistemak dira eta ez dute kontzepturik (kanji bezala) irudikatzen, soinuak baizik. Kana bakoitzak bokal bat (あ,a), kontsonante bat + bokal bat (か, ka) edo sudurkaria (ん, -n) irudikatzen du.\nJaponiar testu arruntetan hiru sistemak batera daude. Hiragana kanjirik ez duten japoniar hitzak idazteko erabiltzen da (partikulak barne) eta baita aditz-hondarkietan ere; halaber, kanjiaren ahoskera adierazten duen furigana sisteman ere erabiltzen da. Hiragana japoniar umeek ikasten duten lehen idazkera da.\n1 Oinarrizko hiragana karaktereak\n2 Nigoriaren bidez eratutako soinuak\n4 Kontsonante bikoitzak\n5 Bokal luzeak\nOinarrizko hiragana karaktereakAldatu\nGorriz, karaktere zaharkituak.\nAhoskerari buruzko oharra: Letra guztiak euskaraz bezalatsu ahoskatzen dira, hauexek izan ezik:\nh: hasperenduna da, lapurteraz edo ingelesez bezala.\nr: beti leuna, ere hitzean bezala, inoiz ez erre hitzean bezala, ezta hitzaren hasieran ere.\nw: ingelesezko w bezala.\nj: ingelesezko j bezala.\ny: euskara batuko Jada bezala.\nfu: fu eta hu artean ahoskatzen da.\nch: tx ahoskatzen da\nsh: euskarazko x bezala, ixo hitzean bezala\nha, he, wo: partikulak direnean, hurrenez hurren wa, e eta o ahoskatzen dira.\nNigoriaren bidez eratutako soinuakAldatu\nJaponieraz nigori izeneko zeinu diakritikoa dago eta kontsonante ozenak edo ezpuruak (g, z, d eta b) eta p erdi ezpurua eratzeko erabiltzen da.\nKontsonante ozenak eratzeko, (゛) dakuten-a (濁点) erabiltzen da eta p soinua eratzeko (゜) handakuten-a (半濁点) erabiltzen da, biak karakterearen goi-eskuineko aldean jarrita.\nBeste alde batetik, silaba bat ya, yu edo yo-rekin elkartzen denean, diptongoak era daitezke. Kasu horretan, bigarren kana (ya, yu edo yo) txikiago idazten dira.\nKontsonante bikoitzak kontsonantearen aurrean tsu txikia (っ) idatziz eratzen dira. k, s, t eta p kontsonanteak baino ez dira bikoizten. Adibidez, よっか (yokka, hilaren 4. eguna), ざっし (zasshi, aldizkaria), だった (datta, "izan" aditzaren lehenaldia), にっぽん (nippon, Japonia). Ahoskera hauxe da: yok-ka, zas-shi, dat-ta, nip-pon, hots, kontsonantea bitan ahoskatzen da. Sudurkariekin (m eta n), ん aurrean jarriz bikoizten dira: おんな (on'na, emakumea), うんめい (unmei, patua).\nHonelaxe eratzen dira:\na + a: おかあさん (okaasan = ama)\ni + i: おにいさん (oniisan = anaia edo neba nagusi)\nu + u: じゅう (juu = hamar)\ne + e: おねえさん (oneesan = ahizpa edo arreba nagusi)\ne + i: せんせい (sensei = irakasle, maisu)\no + o: おおきい (ookii = handi)\no + u: おうじ (ouji = printze)\nHiragana man'yōgana-tik (japonierazko fonemak irudikatzen zituzten txinatar karaktereak) 5. mendean sortu zen eta hasieran batez ere emakumeek erabiltzen zuten. Hiragana karaktereak txinatar idazkeraren kaligrafia etzanetik sortu ziren. Beheko taulak manyōgana-tik kaligrafia etzanaren bidezko eratorpena adierazten du: goiko aldeak karakterea kaligrafia arruntean erakusten du; gorriz dagoen erdiko aldeak, kaligrafia etzanean; eta beheko aldeak, hiraganazko baliokidea.\nHiragana eta Katakana idazteko ariketa-liburua (PDF)\nAzken aldaketa 13 otsaila 2021(e)an, 19:41(e)tan\nOrriaren azken aldaketa: 13 otsaila 2021, 19:41.


Medikuntza Soziala : negoziaketa seriosa eta leiala eskatzen dugu\nApirilaren 8an, Baionako karriketan mobilizatu gira.\n"Ségur de la Santé" baitako azken eztabaiden ondotik, otsailaren 17an izenpetutako akordioak arlo sozialeko eta medikuntza sozialeko hainbat langile baztertzen ditu.\nPublikoan zein pribatuan, lan ber-bera egiten dugu, egunero pertsona ahalduen ondoan, egunero ahulduen laguntzen, zaintzen, artatzen. Publikoan zein pribatuan, ber dimploma dugu, ber lan betetzen dugu, ber histurak, ber zailtasunak bizitzen ditugu baina... hilabete sari ezberdinakin.\nSail publikoko langileek 183 euroko emendaketa lortu dute "Ségur de la Santé" negoziaketari esker, baina guk, sail pribatuko langileok ezer ez!\nGuk, zaintza arloko langileok, jendea artatzen dugun langileok, ez dugu holako desberdintasunik jasaitzen ahal! Lab berarentzat soldata bera merezi dugu!\nZuek politikariek alta egunero oroitarazten duzue berdintasuna dela zuen politiken lehentasuna.\nEgunero laneko ondorio latzak pairatzen ditugu : profesionalek haien postua uzten dute, sektoreko lan baldintzak gogortzen joanen dira, medikuntza sozialeko egiturak barreatzen joanen dira, ezinduak barne.\nEzin jasana da! Hemen gira gure kexua adierazteko. Soldata arrakala salatzen dugu. Negoziaketa seriosa eta leiala eskatzen dugu.\nBaina lan sarien emendaketa ez da nahikoa. Langile kopurua, ohe edo toki kopurua eta baliabideak garatu bera dira. Lan baldintzen hobekuntza ezinbestekoa da, bai artatzaileen bai artatuen osasun onerako.


Uztailaren 3an Zodiac - Astrologia Zodiac Signs - Minbizia\nUztailaren 3an Zodiac\n07/03 Urtebetetzea - Zodiac informazioa x\nUztailaren 3a norberaren ikuspuntuan eta mundua ikusteko moduan izandako aldaketa askoren data da. Irudi handiagoa ikusi eta sinesmenak zalantzan jartzen diren garaia da, haien muina eta egia bere edertasun errazenean erakutsi arte. Garai honetako estresa norberak bere betaurreko arrosak uzteko prest ez dagoenean eta eusteko ikuspegi desleial gehiegi dituenean gertatzen da. Momentuko argitasunak eta benetako harremanek soilik lagun dezakete data honetan jaiotako pertsonaren benetako nortasuna distira.\n(Pluton) - JUPITER - (Pluton) - URANO\nHain indartsu eta jainkozko entitateak elkartzen direnean, ulertu behar dugu uztailaren 3an jaiotako pertsona batek zeruko istorioa duela partekatzeko. Haien ahotsa jainkoen ahotsa da eta gizabanako horiei dagokie besteek entzuten ez dutena entzutea eta besteek soilik aurreikusi dezaketena ikustea. Kurbaren atzean ezkutatzen den guztiaren ikuspegi argiarekin, trebetasun bereziak garatu ahal izango dituzte, argi eta garbi, eta aurrean duten etorkizunera itzul daitezke. Berritzaileak iraganetik askatzeko ahaleginetan, berriak, abenturazaleak eta irekiak dira beste pertsona batzuek moralak edo gutxienez bitxiak izan daitezkeen esperientzietarako.\nNorberaren istorioa data honetan jaiotakoen bizitzan garrantzi handiena duen istorioa da. Noizbait izan zirenera bueltatzeko lekurik uzten ez duen barne aldaketa sakona jasan behar dute. Pertsonaia eta identitate krisia ondo daude eta saihestezinak dira beren munduan sakon murgildu ahala beren nortasunak espazioko eta denborako puntu honetara eramateko arrazoiak aurkitzeko.\nUztailaren 3an jauzi baten aurreko bi urteetako batean jaiotako Minbiziaren ordezkarien Sabian ikurra:\n'Pailazo batek pertsonaia ezagunak karikaturizatzen ditu'\nSabian sinboloa minbiziaren ordezkarientzat jauzi baten eta hurrengo urtearen uztailaren 3an jaiotakoak:\n'Emakume txinatarrak Aura haurtxoari ematen dion haurra irakasle bikain baten berraragitze dela erakusten du'\nSinbolo horien atzean zerbait handia dago ezkutatuta eta bere denbora orain ez bada ere, pertsona batek hazteko dituen aukerez ondo hitz egiten dute. Plagioa eta iseka egitea eta ikusteko gaitasunaren arteko hautua da aldea. Baten bat irakasten eta ahotsa jendetzan zabaltzen bikain eginda daudela sinetsita badago, badirudi ez dagoela ezer oztopatzen.\nUztailaren 3an jaiotako norbanako bakoitzaren helburua norberaren aitortzan eta norberaren indibidualitatearen muina aurkitzeko gaitasuna da, norberaren errespetuz eta bizitzako egoera guztietan erdibidea aurkitzeko aukera ematen duten jarrera baikorrez beteta. Haien auto osasuntsua distira egitea da, bere familiako zuhaitzean pertsona guztiek zain izan duten liderra bihurtzea, bizitza egunero egunero gertatzen den desioaren benetako barne mundura bideratuz. Hazten ari diren banakotasunarekiko duten dedikazio irmoa eta erdigunea da. Mundua kolore askotaz margotzen duten idealetara bideratu beharko luke.\nUztailaren 3an jaiotako pertsona bakoitzaren mundu emozionala errealitatetik urrun samar dago, haien benetako istorioa Minbiziaren Eguzkiaren ikurrean jaiotako norbaitek espero lezakeen bezain ukitua eta sentimenduz betea ez balitz bezala. Haien garuna informazio berriez beteta dago, norabide jakin batzuetan gidatzen dituzten maitasunaren inguruko filosofia eta pentsamendu altuagoez beterik dagoena. Haien egiarik sakonena eta muina arbasoen ibaietan daude, hasiera batean bereak ez diren harremanetara bultzatu ditzaketenak. rekin.\nSinesmen negatiboetatik askatu eta senidetasunetan eta amodio beroetan dena norabide posible bakarrean garatu eta garatu behar denaren sentsazioa kentzen dutenean, beraien maitasun bizitza kontrolatzen dutenak direla ikasten dute. Haien arima erromantikoek esperientzia berriak ikasteko eta xurgatzeko aukera izango dute, pisatzen duten ereduetatik bereizten direnean bakarrik. Ordura arte, bere buruari atxikita aurkitzen ziren, errepikakorrak diren istorioak bizitzen eta gurasoen edo aiton-amonen esperientziak diruditenak, benetako nortasunaren beharra baino.\nUztailaren 3an jaiotako gizabanakoek irakaskuntzan eta era guztietako hedapenean nabarmentzen dira, irudi orokorra ikusi eta besteek jarraitu dezaketen mapa marrazten dakiten berritzaile gisa. Ikasleen bihotzekin eta beren bizitzako filosofiatik zerbait ateratzeko duen edonorekin harremanetan, argiak gidatzen ari dira Minbiziaren ordezkarien artean, eta gure aurrean ate berriak irekitzen dituzten sinesmen eta emozio positiboak partekatzeko zeregina dute. Kartografoek, programatzaileek eta orientatzaileek badakite zer dakarren kurbaren atzean eta badakite bizitza ahalik eta modu egokienean erabiltzen.\nBrookita existentziaren goi mailako arloekin lotutako chakra eta energia altuen harri zoragarria da. Uztailaren 3an jaiotako pertsona bati irakasle egokia aurkitzen lagunduko dio, kanpoan edo barnean, eta aingeruekin eta motibatzen duten eta aurrera eramaten duten goi esparruetako orientazioekin harremanetan jartzeko. Norberaren dohain eta talentu espiritualen garapenean laguntzen du, eta jarraitu beharreko bidea norberarenganako fedea berreskuratzeko behar den irekitasunarekin eta argitasunarekin erakusten du.\nUztailaren 3an urtebetetzea oparia\nUztailaren 3an jaiotako norbait harritu nahi baduzu, hobe da oporrak antolatzea eta urruneko helmuga duen hegazkin txartela erostea. Horizonteak zabaldu nahi dituzte, mundua zer den ikusi eta nahikoa maiz aldatu beharko dute beren posizioa eta ikuspuntua. Garrantzitsua da haiek ikastea eta haztea, eta haien dohainak xedez eta ezkutuko esanahiez bete behar dituzte, jarraitu zuten bidea gogorarazten dieten sinboloak edo gaiaren inguruko arazoei lotuta dauden eredu negatiboetatik aske uzten dituztenak. iragana.\nEzaugarri positiboak Born uztailaren 3rako\nIrekia, prest eta ikasteko, mugitzeko eta hazteko gogoz, hemen daude gure askatasun pertsonalak eta gure banakotasunak munduan merezi duen lekua irakasten.\nEzaugarri negatiboak uztailaren 3an Born\nHaien sinesmen aldakorrengatik azpimarratuta, hasitakoa amaitu ezinik eta arreta modu bitxienean galduz. Erronka handietako garaietan jasaten eta kontzentratzen ikasten ez badute, erraz aurkitzen dira norberaren aurkikuntza bidean.\nUztailaren 3an urtebetetze ospetsuak\n1962an Tom Cruise jaio zen, aktore eta ekoizle estatubatuarra, ezaguna Top Guneko paperengatik eta Mission Impossible film sailengatik ezaguna. Jupiterren izaera erlijioaren ikuspegiaren bidez ikusten da, Zientziologia Elizaren defendatzaile nabarmena baita.\n1971an Julian Assange jaio zen, kazetari, argitaratzaile eta aktibista australiar polemikoa, WikiLeaks-en sortzailea bezala ezaguna. Bere idealak bere munduan arazo asko sortu zituen arren, ezagutza giza arrazaren bidez zabaltzeko deia egin zion.\n1973an Patrick Wilson jaio zen, aktore eta abeslari estatubatuarra, The Phantom of the Opera, Little Children eta Fargo filmetan parte hartu zuen. Jupiterrek bere errenkadan izandako rola erakutsi du bere heziketaren bidez, Carnegie Mellon Unibertsitatean egin duen alma gaiaren inguruko hitzaldi nagusia eta bere ongintza izaera.\nGertaera Historiko garrantzitsuak uztailaren 3an\n1608 - Quebeceko sorrera.\n1819 - AEBetako lehen aurrezki kutxa ireki zen NYC-n.\n1886 - New-York Tribune-k linotipo makina bat erabili zuen lehen aldiz, eskuz konposaketa ezabatuz.\n1938 - Lurrun lokomotora baten abiadura erregistroa 202,58 km / h-tan ezarri zen.\n1962 - Lehen afroamerikarra Saskibaloi Ospearen Areto Nazionalean sartu zuten.\n1996 - Scone harria Eskoziara itzultzea.\nAries Aukeratu Saioa Eskorpioia Helenistikoa Irakurtzen Dut


Kolonbiako armadak FARCeko hainbat kide hil arren, elkarrizketek aurrera darraite\nKolonbiako armadak FARCeko 20 kide baino gehiago hil ditu herrialdeko hedabideek diotenez. Hildakoen artean legoke “Guillermo Pequeño” ezizenez ezaguna den gerrillako buruzagia, 25 urtez FARCeko kide izandakoa. Ostegunean amaitu zen Kuban Kolonbiako gobernuaren eta FARCen arteko bake elkarrizketen lehen fasea eta asteazkenean helduko diote berriz elkarrizketari.\nGobernuaren bonbardaketa batean 20 hildako izan dira.\nLuis Emilio Cardoso armadako 23. taldeko koronelak baieztatu du 20 pertsona baino gehiago hil dituztela airez eginiko erasoan. Dena den, datua ez da oraindik ofiziala fiskalak ez baititu hildakoak zenbatu. Kolonbiaren eta Ekuadorren arteko mugatik gertu dagoen Ricaurte herria eraso zutela azaldu du Cardosok.\nBake negoziazioei dagokienez, Juan Manuel Santos Kolonbiako presidenteak gerrillariei epe-muga jarri die akordioa lortzeko. 2013ko azarorako elkarrizketen bidez hitzarmenik lortzen ez bada, Kolonbiako gobernua mahaitik altxako da.\nProzesuak "hilabeteetako kontua" izan behar duela gaineratu du Santosek. FARCek armak utziz gero politikan parte hartu ahalko duela ere adierazi du Santosek, horretarako "beharrezkoak diren ziurtasun guztiak" eskaintzeko prest agertu baita.\nSantosen hitzak, FARCen negoziazio taldeko Sandra Ramirezen adierazpenen ondoren etorri dira. Ramirezek adierazi zuen, gerrillak bahituta dauzkan Kolonbiako armadako soldaduak eta poliziak “gerrako presoak” direla. Ramirezen arabera, Kolonbiako Gobernuak 700 gerrillari inguru dauzka kartzelan eta FARCek horien truke askatuko lituzke bahituta dauzkan pertsonak.


Igorreko boulderra zabalik\nUrteagaz batera, urtailaren 2an zabaldu ebazan ateak Igorreko boulderrak, barriro be eskalada zaleai herrian eskaladea praktiketako aukerea emonaz.\nErabilteko arauak, lehengo bardinak dirala dino alkateak eta kuota bat pagau daben erabiltzaileai giltzea emoten jakie ondoen jatorkien ordutegian erabili ahal izateko.\n2017ko maiatzean kiskali zan boulderra eta 2019ko urri lehenengoan hasi ziran berregiteko lanak. Zut enpreseak egin dauz lanok, 178.707 euroko adjudikazinogaz. Aseguru etxetik 151.961,14 euro jaso ebezan Udalak.\nErre aurretik 100 lagun inguruk erabilten eben instalazinoa eta erabilerea handitzea gura dau Udalak. "Nik uste dot holango instalazinoen erabilerea sustatu egin behar dala eta ikastaroak emotea horretarako bide bat da. Lehen be egoten ziran ikastaroak ume eta gaztetxoentzat. Eskalada andra talde bat be baegoan" azaldu deutso BEGITUuri Illart Gumuzio Igorreko alkateak.\nGiltzea Kultur Etxean\nErabilteko ez da derrigorra Igorren erroldatuta egotea, baina boulderraren instalazinoak erabilteko eskaerea egin behar da Igorreko Kultur Etxean. Eskaerea egiten dabenak, holango jardueretarako asegurua izan beharko dabe eta erabiltzaile bakotxari giltzea emongo jako fiantza bat pagauta. 16 eta 18 urte bitarteko erabiltzaileak guraso edo tutorearen idatzizko baimena behar dabe eta 16 urtetik beherakoak nagusi bategaz erabili behar izango dabe boulderra.\nGoizeko 07:00retatik, gaueko 23:00etara praktikau ahal izango da eskaladea bertan.


“Euskal Herrian ez da kritika txarrik egiten”. Halaxe bota zuen Unai Pelayo Pelax musikari donostiarrak duela bi urte AIZU!n eginiko elkarrizketa batean. Pelax musikaz ari zen, baina beste arlo batzuetan ere maiz aipatu izan dira antzekoak, edo kezka agertu izan da, behintzat. Alegia, oro har, dela musikan, dela zineman, dela literaturan edota beste ezein diziplinatan, gutxitan irakurtzen direla, euskaraz, euskal sortzaileek egindako lanei buruzko kritika eta iruzkin negatiboak. Horrela al da? Goxorako baino al dira euskarazko kritiken hitzak, ala mikatzetik ere badute? Hala bada, zergatik izan daiteke? Eñaut Mitxelena, Txomin L. Aramaio.\n“Oro har, joera handiagoa dago kontu pertsonalez hitz egiteko kultur testuez baino”\nLiteratur kritikan aritua eta aditua da Iratxe Retolaza Gutierrez (Donostia, 1977). EHUn irakasle, UEUko Literatura saileko kide eta euskaltzain urgazle, kultur kritika feminista ere lantzen du. Besteak beste, El Pais, Berria eta Argia hedabideetan argitaratu izan ditu kritikak, aurten lan honi utzi badio ere.\n1975etik 2005era Euskal Herrian egindako 2.300 kritika aztertu zituen Ibon Egañak Izan gabe denaz. Hogeita hamar urte euskal hedabideetako literatur kritikan (Utriusque Vasconiae, 2015) lanean. Emaitzak, argigarriak: kritiken % 84 positiboak edo oso positiboak ziren. “Datuetan dago: kritika txar gutxi egiten da euskaraz” dio Retolazak. Berak ere hala uste du. Hori azaltzeko, hainbat arrazoi aletu ditu.\nRetolazak dioenez, “kritikak eztabaida sortzeko gune izan behar du: zein kultur eredu nahi ditugun, zein estetika diren eraginkorrak gizarte eraldaketarako... Ulertzen dut kultur kritika pentsamendu kritikoa garatzeko tresna bat dela”. Ondorioz, “kultur kritika baten funtzioak izan behar du testu horren inguruko iritzia ematea: irakurketa moduan zer iruditu zaizun; baina, batez ere, iritzi horrek testuinguru soziokulturalean egon behar du kokatua, eztabaida kultural horretan ekarpen bat egiteko eta aztertutako testu horrek zein ekarpen egiten duen kontuan hartzeko”. Alabaina, gaur egun, “kritika, oro har, ez da horrela ulertzen, komunitate osoa ez gatozelako bat, agian, ikuspegi horrekin, edo kultur kritikan gabiltzanok ez dugulako asmatu ikuspegi hori hartzaileen eta sortzaileen artean hedatzen”. Ondorioz, maiz, “sortzaileak edo sortzaileen zaleek sortzailearen kontrako ekintzatzat jotzen dute kritika, ez testuaren irakurketatzat”.\nBeste bi zailtasun ere nabarmendu ditu Retolazak. Batetik, “hartzaileen gehiengoa ez dago, agian, eztabaida horien bila, baizik eta gustatu ala ez gustatu, ‘irakurri behar dut ala ez’ horren bila”. Retolazak ulertzen du jokabide hori, baina kritika zailtzen duela uste du: “Irakurle mota asko dago, eta ez dago bai ala ez esaterik irakurle mota guztietarako”. Bestetik, “askotan uste izaten da kritikaria epaile dela bere burua nabarmentzeko eta estatus jakin bat izateko”.\nEzaugarrioi lotuta, kritikariaren lana “gero eta zailagoa” dela dio Retolazak. Halakoetan, “zalantza sortzen zaizu zure funtzioaren gainean. Nik uste hortik datozela gure kezkak edo zailtasunak, eta ez hainbeste euskal komunitatea txikia izatetik”.\nKomunitate euskalduna txikia izateak kritiketan eragina duela uste zabaldua da. “Kritikak egiten hasi nintzenean, “ez egin idazle lagunik” esaten zidaten, nire lana baldintzatuko zuelakoan. Denborarekin konturatu naiz hori gezur handia dela. Euskal munduan ibilita, nola ez duzu ezagutuko idazle bat bera ere? Bestalde, baliteke haiei entzun behar izatea ere!”. Horrek eragin dezake pentsatzea “idazlea zure laguna delako ez zarela zintzoa izango iritzia emateko orduan, baina ez dut uste hala izan behar duenik”. Tamalez, “gurean ez dago elkarrizketarako joerarik. Handiagoa da kontu pertsonalez hitz egiteko joera kultur testuez mintzatzekoa baino, oro har”.\nHori aldatzeko, “kultur testuez eztabaidatzeko guneak sortu beharko lirateke, elkarri esan ahal izateko azterturiko testuetan zer iruditu zaigun ona eta zer txarra...”. Haatik, “kritika erasotzat jotzen da ez komunitatea sendotzeko tresnatzat. Autokritikoa den komunitate bat oso sendoa eta oso heldua da, nahiz eta autokritika horretan ‘baina’ asko agertu. Gurean, badago hiperbabes moduko bat, eta horrek badu zerikusia komunitate txikia, diglosikoa edo zapaldua izatearekin. Gurea kultura heldua izango da elkarrekin gure buruaren gaineko autokritika etengabea egiteko aukera izaten dugunean, sano-sano eta konplexurik gabe”.\nAipatu ezaugarri horiek azal dezakete, hein batean, euskaraz kritika negatibo gutxi izatea. Nolanahi ere, beste faktore batzuk gehitu dizkio: kritikarien lanen maiztasuna eta kritiken luzera. “Kritika maiztasun handiz eginez gero, hainbeste liburu aukeratu behar dituzu, ezen gustatzen ez zaizkizunak ere hautatuko dituzula azkenean”. Hain zuzen, horrexegatik utzi dio kritikak idazteari, oraingoz. Maiz idazten zuenean, kritikari “eraginkorra” zela dio: “Astean behin idazten nuenean, hainbeste egiten nituenez, bazegoen oreka. Eta euskal prentsan kritikarien iraunkortasuna ez da hainbestekoa izan, salbuespenak salbuespen”. Testuen luzerak ere zalantzak eragiten dizkio Retolazari: “Azal daiteke oso karaktere gutxirekin eta argudio errealekin zer den interesgarria eta zer ez, ia-ia promoziorako testu bilakatu gabe?”. Horra galdera.\n“Ez zaidana gustatzen ez dut egiten, eta kito”\nIhintza Orbegozok (Bergara, 1987) bost urte daramatza Berrian diskoen kritikak idazten. Bertoko zein kanpoko musikarien azken lanen errepasoa egiten du ia-ia astero.\nBehin baino gehiagotan irakurri izan dugu bertoko egileen disko, liburu, antzerki lan edota pelikulen kritika negatibo gutxi egiten direla. Bertoko guztia produktu ona da kritikarien ustez? Ala ez dira ausartzen benetan pentsatzen dutena esaten? Orbegozoren kasuan, gainera, bere lanagatik zuzeneko harremana dauka musikariekin, Durangoko Plateruena Kafe Antzokiko kultur programatzailea delako. Ematen al dio horrek askatasun osoa pentsatzen duena idazteko?\nAstero, hiru disko kritika argitaratzen dira Berrian, eta, lau kritikari direnez, bakoitzak hiru idazten ditu hilero. Errotazio sistema egiten dute: hiru aste idatzi eta laugarrena atseden hartu. Orbegozorekin batera, Inaxio Esnaola, Andoni Tolosa Morau eta Julen Azpitartek egiten dute lan hori.\nKazetaritza ikasketak egin zituen Orbegozok, eta lagun argazkilari musikazale batekin musika blog bat sortu zuen. “Berrian diskoen kritikak egiten zituen batek ardura laga behar zuen eta, ez dakit nola, gure blogera iritsi ziren. Berriako kultur arduradunak deitu eta hutsunea betetzea proposatu zidan” gogoratu du. “Eta nik baietz esan nion”.\nBetidanik izan da musikazalea. “Aita ez hainbeste, baina ama oso musikazalea izan da. Haren lehenengo lana disko denda batean izan zen. Txikitatik jaso dut etxean euskal folkloretik hasi eta bestelako musiken eragina. Ama erditzera Pantxoa eta Peio entzuten joan omen zen”. Era berean, Neil Young, Bruce Springsteen eta beste hamaika artista atzerritar ere txiki-txikitatik ezagutu ditu etxean. “Denetik jaso dut. Amak lanetik ekartzen zuen musika mota hori etxera”. Solfeoa ikasi zuen, eta pianoa jotzen ere badaki.\nDisko aukeraketa librea egiten dute kritika egiteko orduan. Bakoitzak nahi duena aukeratzen du. “Berria euskal egunkaria izanda, ahal den neurrian euskal taldeen gainean idazteko esaten digute. Baina nahi duguna hautatzen dugu, eta inoiz ez digute ezer esan atzerriko taldeen aipamenak egiteagatik. Ezinezkoa da urte osoan euskal taldeak bakarrik aitatzea”. Horrez gain, saiatzen da emakume bakarlariak edota taldeak aukeratzen.\n“Hainbat blog, sare sozialak, web orriak, Badok.eus... Azken asteetako berritasunak jarraitzen ahalegintzen naiz, eta autoan CDak entzuten ditut lanerako bidean”. Aukeratutako diskoa entzun eta entzun egiten du kritika egin aurretik. “CDa ez dudanean, Internet bidez entzuten dut aukeratutako lana”.\nPlateruenako programatzailea izanda, euskal talde askorekin harreman pertsonala dauka Orbegozok. Ezin da erraza izan talde horien diskoen kritika txarra egitea. “Horrek ez dauka zuzeneko eraginik nigan. Jende askok esaten du euskal kulturan, oro har, ez musikan bakarrik, kritika txarren bat falta dela. Esaten da kritikatzen den guztia positiboa dela” hausnartu du. “Nik uste dut hori gertatzen dela, neurri batean, Euskal Herria txikia delako. Baina ez da hemengoekin bakarrik gertatzen. Nazioarteko disko bat ez bazait gustatu, zertarako aitatuko dut, bada? Kanpoko taldeen kritika negatiborik ere ez dut egiten. Kritika negatiboagoa da aipatu ere ez egitea” gehitu du.\n“Jendeak gero asko erabiltzen du zer den ona eta zer den txarra. Baina gehiago da zer gustatu zaidan eta zer ez. Nor naiz ni hori baloratzeko? Ez naiz ez konpositorea ez ekoizlea ez teknikaria ez beste ezer. Beraz, ez zaidana gustatzen ez dut egiten, eta kito”.\nHala ere, badaude salbuespenak. “Batzuetan, disko batzuek ez dizute ezer transmititzen, baina musikariak arriskatu egin dira. Bada, halako batzuen gaineko kritikak egin izan ditut, neuri gustatu ez arren, estilo hori atsegin dutenentzat gustagarria izan daitekeelakoan, edo zer edo zer proposatzen duenean. Hori egiten dugu”. Dena den, egiari zor, beti jotzen dute gustatzen zaizkien taldeen kritikak egitera: “Denoi igartzen zaigu”.\nBerriako kritikarien artean, bakoitzak estilo nahiko definitua du, eta, Orbegozoren ustetan, igartzen da bakoitzari zer gustatzen zaion. “Akaso errazena ere bada. Musika estilo bat gustuko baduzu, ondo ezagutzen duzu musika eremu hori, baita talde bakoitza nola bilakatu den ere. Errazagoa da guretzat”.\nEz du esperientzia txarrik eduki kritika bat idatzi eta gero. “Norbaitek pentsatu izan badu, ez dit ezer esan. Eta lankideek, nik dakidala, ezta ere”.\n“Kritika ezin duzu zure bolizko dorretik idatzi, baizik eta jendearen alboan egonda”\nAgus Perezek (Bilbo, 1954) ia hiru hamarkada daramatza antzerkiari eta dantza garaikideari buruzko kritikak euskaraz egiten, Lali Marimon laguna ezinbesteko laguntzaile duela. Bilboko Txomin Barullo irrati librean hasi zen, Hika aldizkarian eta Euskaldunon Egunkarian jardun zuen, eta orain Berrian aritzen da, batez ere.\nEuskaraz egiten al da kritika txarrik? “Bada, ez. Edo alderantziz: bai, baina ondorioak dakartza”. Osasun kontuekin egin du alderaketa Perezek: “Ahul edo hilzorian dagoenari ez diozu esango, gainera, zein txarto dagoen, ez dakit zenbat gaixotasun dituela... Baina hori ere esan behar zaio! Hau da, salbaziorik ikusten badiozu, esan egin behar diozu, neurriak hartzeko, horrela hobetuko delako. Diagnostikoa egin behar diozu, eta ez zaio gustatuko, baina bere onerako izango da. Eta gaixoak onartu egin behar du bere onerako esaten diozula, eta ez asmo txarrez”.\nPerezen ustez, talde edo konpainiek beren lanaz duten pertzepzioak zuzeneko lotura du kritikak jasotzeko moduarekin: “Talde bat sendo badago, eta sendo dagoela baldin badaki, oso ondo hartzen ditu kritikak. Baina jakitun bada bere proposamen eszenikoa erdipurdikoa dela, edo lan nahiko eskasa plazaratu duela, edo oso komertziala, eta zuk hori esaten badiozu, oso txarto hartuko du... egia esaten ari zarelako. Batzuek hala jokatzen dute: epelkeriak plazaratu eta errazkeriekin konformatu, eta zenbat eta ahulagoa izan proiektua, orduan eta propaganda handiagoa egin beren buruari, beren gabeziak apur bat estaltzearren”. Halakoetan, “zeu agertzen zara enperadorea biluzik dabilela esatera, eta hori ez zaio inori gustatzen”.\nEsaten denak bezainbesteko garrantzia omen du nola esaten den: “Ni beti saiatzen naiz testuak errespetu handiz idazten, eta zerbait salbatzen. Beti onartu behar da, eta defendatu, egitasmo horien atzean badagoela lan bat”. Hala, antzerki emanaldietan “beti aritzen naiz pentsatzen zer salbatuko dudan”. Argi du zein den “zeharkatu behar ez den” muga: kritika gaiztoa, “doako mina eragiten duena”. Halakorik ez egiten ahalegintzen da.\nKritika negatiboak, bai, egiten ditu. “Kritika txar edo on bat ez da hutsetik egiten” dio Perezek, eta irakaskuntzarekin alderatu du (irakaslea ere bada): “Ikasleei jarraipena egiten diezu, ebaluazio jarraitua. Ezin diozu esan bati, bat-batean, ez duela ikasturtea gaindituko, besterik gabe”. Kritikagintzan, berdin: “Jarraipen mota bat izan behar da kritika. Batzuetan txarra izaten da, baina alde horretatik: behar duenari adierazteko zein gabezia dituen, zertan asmatu duen, zergatik... Horrela ulertzen dut nik kritika”.\nKritikari lanean, “laguntzaile” rola da berea, “hau da, ez naiz zutabe doriko baten gainean dagoen bat. Ni naiz jendearen zerbitzura dagoen bat, nire ahalmen guztiarekin. Eta ez da oso handia, kar-kar!”. Finean, “ni ikusle profesionala naiz, eta beti saiatzen naiz ikusle arruntaren azalean jartzen. Jakina, nik erreferente gehiago eta beste ditut, eta irakurleari ematen diot ikusi duen gauza bera, baina kontraste batekin”.\nBesteak baino koska bat gorago daudela uste duten kritikariak badirela dio Perezek. “Horregatik hasi nintzen kritikari: irakurtzen nituen kritika nazkagarriak berriro ez irakurtzeko. Hau da, gure mundua eta izaera oinarri, kritikak beste era batean egiteko: lankidetza ardatz, eta ez adiskidekeria”. Ondorioz, kritikaria antzerkiaren eta dantzaren mundua osatzen dutenetako bat da: “Antzezleak, teknikariak, zuzendariak, egileak... kritikariak beste bat izan behar du, haietako bat. Sistema horretan, elementu osagarri bat”.\nSistema horren barruan daudenentzat “zaila” ei da kritikaria lankidetzat jotzea, “zeren uste baitut beste eredua, kritikari harroputzarena, oso errotuta dagoela. Halakoak, egon badira”. Halere, “denborarekin, nor bere mailan dagoela ohartzen dira, eta badaukazu haiekin garagardo batzuk hartzera joatea, edo ospakizun batean haiekin egotea... badakite nor zaren zu, eta badakizu haiek nor diren. Tira, gutxi gorabehera ideiak trukatu eta halakoak egiten dira, eta hori oso aberasgarria da. Izan ere, kritika ezin da egin hutsetik, ezin duzu zure bolizko dorretik idatzi. Idatzi behar da jendearen alboan. Ez haiekin nahasita, baina bai haien aldamenean”.


Zein da kaltzio kloruroaren eginkizun nagusia akuikulturan\nKaltzio kloruro dihidratoa akuikulturako urmaelaren PH balioa jaisteko eragilerik onena da. Akuikulturako urmaeletako uretako animalia gehienentzako PH balio egokia zertxobait alkalinoa da (PH 7,0 ~ 8,5). PH balioa anormalki altua denean (PH≥9,5), kontrako erreakzioak sortuko ditu ...\nKaltzio kloruro dihidratoa eta kaltzio kloruro anhidroa bereizten irakatsi.\nKaltzio kloruroa, kloroa eta kaltzioa elementuekin osatutako gatza, CaCl2 formula kimikoa, kolore gabeko kristal kubikoa, zuria edo zurixka, granularra, esferikoa, granular irregularra, hautsa. Usainik gabeko zapore samarra. Normalean halogenuro ionikoa da eta solido zuria gela tenperaturan ...\nSodio sulfitoaren aplikazioak papergintzan\nPaper industria Sodio Sulfito produktuen kontsumitzaile handiena da. Sodio sulfitoa papergintzako industrian mamitzeko metodo garrantzitsuenetako bat da, batez ere egurra ez den pasta egiteko egokia. Pulping metodo honen abantailak kolore argia, zuritzeko agentea eta beste ch ...\nIa 100 erraldoi kimiko "elkartuta" ekoizpena gelditzeko! Prezioen igoerak beste 3-6 hilabete iraun ditzake!\nOlatu bat ez da maila berdintzen, beste igoera bat! "Bateratutako" ia 100 enpresa kimiko garrantzitsuk eten zuten produkzioa! Merkatu kimikoaren eskaintzaren eta eskariaren arteko desoreka hori okerragoa da! Prezioen igoeren txanda berria hasi daiteke! Ulertzen da gaur egun ia 100 kimika daudela ...\nSodioaren metabisulfitoaren prezioak bizkor igotzen ari dira soda soda eta sufrearekin\nUrtarrilean SMBSen material nagusiak diren Soda Lizarra, sufre prezioak igotzen jarraitu zuten. Lehengaien kostuak onartuta, fabrikatzaile batzuek Sodio Metabisulfitoaren merkatuko prezioa apur bat igo dute, etxeko Sodio metabisulfitoaren merkatuko prezioak ia hiru hilabetez amaitu dira ...\nMaterial eta produktu kimikoak% 4 igo ziren otsailean urtebete lehenago\nTxinako ekoizleen prezioen indizea (PPI)% 1,7 igo zen urte batetik bestera 2021eko otsailean,% 0,8 igo zen hiletik hilean, Estatistika Bulego Nazionalaren (NBS) martxoaren 10ean. Industriako ekoizleen erosketa prezioak% 2,4 igo ziren. urtetik urtera eta% 1,2 hilabetetik hilera. Egun batean ...\n"Gozogintza Soda ez-toxikoa eta kaltegabea (Bikarbonato Sodikoa) nano 'kapsula' seguruan (liposoma) kapsulatuta dago, eta hezurrak lotzeko indarra duen tetraziklina gainazalean muntatzen da hezur azalera xurgatzeko. Osteoklastoek hezurra suntsitzen dutenean ehuna azidoa jariatuz, ...\n1. Sodio hidroxidoaren zehaztapena Bi hilabetean zehar, bi erreaktibo probatu ziren paraleloan bezeroarentzako lagina aztertzen ari ziren bitartean. Sodio hidroxidoaren edukia baxuagoa izan zenaren analisiaren emaitzak bat etorri ziren funtsean, sodio hidroxidoaren edukia handiagoaren desbideratzea aldiz w ...\n2014an, Txinan sodio metabisulfitoaren ekoizpena 885.000 tonakoa izan zen eta 2020an, Txinan sodio metabisulfitoa 1.795 milioi tonara igo zen. 2014az geroztik, Txinan sodio metabisulfitoaren ekoizpenaren hazkunde konposatua% 10,62 izan zen. Txinak Sodio Meta eskaera ...\nMgcl2 Solid, Bario Chlorie ur tratamendua, Magnesio maluta onenak, Cabr2, Sodio lizarra, Soda lizarraren prezioa,


Edukiera mugak handitzea baimentzen duen dekretua kaleratu du Eusko Jaurlaritzak - Usurbil - Noaua.eus\nEdukiera mugak handitzea baimentzen duen dekretua kaleratu du Eusko Jaurlaritzak\nNoaua Aldizkaria 2021-08-31 10:19\nIrailaren 1etik aurrera covid19ari aurre egiten segitzeko indarrean izango den uztailaren 7ko dekretua aldatua aurkeztu zuen atzo Eusko Jaurlaritzak. Astearte honetako Euskal Herriko Agintaritzaren Aldizkarian kaleratu dute. Aipatu moduan, asteazken honetatik aurrera aplikatuko da. Dekretu eraberrituak dakarren aldaketa nagusia, edukiera mugen handitzea da. Edukia bere osotasunean hemen duzue, lerrootan.


Agiria — Eibar.ORG | Eibarko peoria\nHemen zaude: Hasiera / Blogak / Harrikadak / Agiria\nMikel Iturria 2010/09/07 07:00\nOporren bueltan, ETAren agiri berri bat.\nHamabost egun eman ditugu etxetik kanpo, Kroazia aldean, Montenegron eta Bosnia-Herzegovinan sartu-irten bat eginez: Cavtat, Dubrovnik, Kotor (Montenegro), Mostar (Bosnia-Herzegovina), Podstrana, Split...\nDubrovnik-eko aireportua erabili genuen herrialdean sartzeko eta ateratzeko. Azken egunean, ostiralean, hiri eder horretako kaleen barna geundela, Emilio Morenatti argazkilariaren Tribal regions erakusketaren berri ematen zuen kartel batekin egin genuen topo. Horrela deskubritu genuen War Photo Limited ekimena. Laburbilduz, gerra-argazkilaritza ezagutzera eman nahi duen galeria.\nArgazki izugarriak ikusi genituen. Tartean, Yugoslavia ohiko 90. hamarkadako gerraren berri ematen zuten erretratuek. Ron Haviv-en hau geratu zitzaidan iltzatuta. Serie bateko azkena da eta lurrean dauden zerraldo horren lehenari batek nola laguntzen dion ageri da lehenengoan. Hurrengoan, laguntzailea ageri da lurrean, tirokatua. Azkenak, berriz, soldadu bat hildakoei ostikoa ematen erakusten du.\nZorionez, gurean gauzak ez daude hain gaizki eta aretoaren sarreran dagoen Clausewitz-en esaldiari buelta emateko modua topatu behar dugu. Hau da, "Politika da gudaren jarraipena, beste baliabideen bitartez".\nDagoeneko erreakzio asko irakurriko zenituzten sarean eta ez dizuet txapa gehiago sartuko, baina bai dela esanguratsua Argentinako periodiko progresista, ezkerrekoa, den Página 12-k moldatu duen azala (Página 12 egunkariari buruzko sarrera wikipedian). Samuel lagunak dio estilo horretako azalak egiten dituztela normalean.\nEa zer gertatzen den datozen egunetan, baina luze joko du honek guztiak.\netiketak: euskalherria, the_organization, euskalaberia


Itxiera-imanen fabrikatzaileak eta hornitzaileak - Txinako imanen fabrika\nItxiera magnetikoaren profileko sistema iman eta altzairuzko moldeen konbinazio funtzionala da. Normalean robotak manipulatuta edo eskuz lan egitean erabil daiteke.\n2100KG, 2500KG Tiratzeko Indarra Aurrefabrikatutako Hormigoizko Iman Muntaia Altzairuzko enkofratuetarako edo kontratxapatutako Molde finkatzeko\n2100KG, 2500KG Aurrefabrikatutako Hormigoizko Imana itxitura-imanentzako potentzia estandarra da, oso gomendagarria da hormigoizko aurrealdeko sandwich paneletan alboko moldura finkatzeko erabiltzea.\n1800 kg-ko itxiera imanak pizteko / itzaltzeko botoiarekin, aurrefabrikatutako eraikuntza enkofratu sistemarako\n1800 KG Shuttering Magnet hormigoizko ekoizpenean aurre moldeak finkatzeko kutxa iman tipikoa da. Lur arraroen neodimio iman indartsua dela eta, mahai gainean moldea tinko eutsi dezake. Oso erabilia da altzairuzko enkofratuetan edo kontratxapatutako moldeetan.\n900KG, 1 tonako kutxako imanak Aurrefabrikatutako Mahai Moldeko Moldea finkatzeko\n900KG Kobratzeko Kaxa Magnetikoa tamaina ezaguneko sistema magnetikoa da, aurrefabrikatutako panelen horma ekoizteko, zurezko zein altzairuzko alboetako moldeekin, karbono kaxa oskolarekin eta neodimio sistema magnetiko multzoarekin osatua.\n450Kg motako kutxa imana sistema magnetikoaren tamaina txikia da hormigoizko mahai aurrefabrikatuan aldamoldea finkatzeko. Hormigoizko aurrefabrikatu arineko 30mm eta 50mm arteko lodiera zuen.


Konpost talde gasteiztarrak lehen diskoa argitaratu du – Hala Bedi\n> Konpost talde gasteiztarrak lehen diskoa argitaratu du\nKonpost talde gasteiztarrak lehen diskoa argitaratu du\nFebruary 17 Erredakzioa InPress 0\nTaldearen izen bereko diskoan 10 kantu jaso dituzte eta Erraia diskoetxearekin kaleratuko dute. Martxoaren 13an aurkeztuko dute Gasteizko Jimmy Jazz aretoan.\nTxerra Bolinaga, Ruben Sanchez, Bingen Mendizabal eta Jon Aranburu musikariek osatzen dute Konpost. Hamaika proiektutan aritutakoak dira guztiak, besteak beste Hertzainak, RIP edo Stockholm S.\nDuela hiru urte hasi ziren biltzen, zenbait emanaldi eskaini dituzte Euskal Herrian barrena eta orain, bestelako koordenada musikaletan kokatzen den diskoa argitaratuko dute.\nDiskoa 2019an hasi ziren grabatzen Joseba B. Lenoir musikariaren gidaritzapean eta pandemiaren erruz, nahi baino gehiago atzeratu da. Bertan, 10 kantu bildu dituzte eta laster entzun ahalko dira zuzenean.\nLehen geltokia, Gasteizko Jimmy Jazz aretoan martxoaren 13an. Diskoa Erraia diskoetxeak kaleratuko du eta diseinuaz Albaro Zirriborro artista arduratu da.\n← Txina eta Errusiaren papera kapitalismoaren berrabiatzean, eta Latinoamerikaren biraketa ezkerrera\n”Zapalduon Memoria” landuko du Gasteizko Gaztetxeak martxoko jardunaldietan →